AKAN
Store norske leksikon,Samfunn,Arbeid og velferd,Arbeidsliv,Arbeidslivsorganisasjoner
AKAN kompetansesenter for rus- og avhengighetsproblematikk er en organisasjon som arbeider for å forebygge rusmiddelproblemer i norsk arbeidsliv, samt å bidra til at ansatte med rusmiddelproblemer får hjelp. Navnet AKAN er egentlig en forkortelse for organisasjonens opprinnelige navn, som var Arbeidslivets komité mot alkoholisme og narkomani. Den ble opprettet i 1963 som et samarbeid mellom partene i arbeidslivet og staten.
Den daglige drift administreres av et sekretariat i Oslo. Organisasjonen eies av NHO, LO og staten. Den har et styre der NHO og LO skifter på å ha leder og nestleder hvert annet år. Per 2022 er Kristin Sæther fra LO styreleder, menes Arnfinn Bjørshol fra NHO er nestleder. Elisabeth Ege er direktør.AKAN-sekretariatet tilbyr kurs og konferanser, råd og veiledning i bedrifter og organisasjoner og informasjons- og opplæringsmateriell. Virksomheten er landsdekkende. På den enkelte bedrift er AKAN et samarbeid om en rusmiddelpolitikk mellom arbeidstakere og arbeidsgivere. AKAN fremmer ingen avholdspolitiske syn. Les mer i Store norske leksikon rusmidler